Case ID: 1180454
Sentence 6: Məhkəmə iclasında şahid qismində ifadə verən Vergilər Nazirliyinin Vergi X1 Baş İdarəsinin Əməliyyat İdarəsinin baş müvəkkili X3 bildirmişdir ki, Azərbaycan Respublikası vətəndaşı Təqsirləndirilən şəxs aksiz markası ilə markalanmalı olan məhsulların (malların) belə marka olmadan, külli miqdarda satış məqsədilə saxlanmasına dair əməliyyat məlumatının yoxlanılması və bu faktın aşkar edilərək, rəsmiləşdirilməsi məqsədi ilə, Bakı şəhəri Binəqədi rayon məhkəməsinin xx.xx.2020-ci il tarixli, 5(001)-97/2020 nömrəli qərarına əsasən, o, eləcə də Vergi X1 Baş İdarəsinin digər əməkdaşları və dəvət edilmiş hal şahidlərinin iştirakı ilə xx xxxxxx 2020ci il tarixdə Təqsirləndirilən şəxs yaşadığı - ünvan 2 mənzil 216 ünvanında yerləşən yaşayış evinə və onun idarə etdiyi **-LT-*** dövlət qeydiyyat nişanlı “Volkswagen” markalı avtonəqliyyat vasitəsinə baxış keçirərək 6079 qutu, avtomobildə isə 1307 qutu olmaqla, ümumilikdə külli miqdar təşkil edən, 29157,50 manat dəyərində 7386 qutu aksiz markası ilə markalanmamış tütün məmulatlarının satış məqsədi ilə saxlanmasını aşkar etmişdirlər.Baxış keçirilərkən tütün məhsullarında aksiz markası olmamış, həmin tütün məhsullarının müxtəlif ölkələrdə istehsal edilməsi məlum olmuşdur.Baxışın nəticələri protokolla rəsmiləşdirilmiş və həmin tütün məhsulları qablaşdırılaraq götürülmüşdür.Tərtib edilmiş protokol baxış iştirakçılar, həmçinin vətəndaş Təqsirləndirilən şəxs tərəfindən imzalanmışdır.